Град Нови Сад, објављује

 О Б А В Е Ш Т Е Њ Е

У оквиру програма стамбене подршке, обавештавају се сви грађани Новог Сада који немају решено стамбено питање и који не могу сопственим средствима да реше стамбену потребу по тржишним условима за себе и своје породично домаћинство, да ће Град Нови Сад објавити јавни позив за:

1) доделу станова у јавној својини Града Новог Сада,

2) куповину станова у јавној својини Града Новог Сада, и

3) помоћ за озакоњење стана или породичне куће.

 Станови се налазе у стамбено-пословном објекту у Новом Саду у Кисачка улици бр. 55. Има их укупно 35 ( тридесет пет) од којих ће се 9 станова додељивати и 26 станова продавати, путем јавног позива.

 Јавни позив биће објављен у дневном листу „Дневник“ и на сајту Града Новог Сада [www.novisad.rs](http://www.novisad.rs) у понедељак 27. јануара 2020. године и трајаће 30 (тридесет) дана, и исти ће садржати услове и податке за сваки вид стамбене подршке, као и коју документацију треба приложити уз захтев. Уз јавни позив биће објављен и захтев, који се може преузети и у Писарници Градске управе за имовину и имовински-правне послове у Улици Народног Фронта број 53.

Захтеви са документацијом достављaће се путем поште са назнаком „Јавни позив за куповину стана“ или на Писарници Градске управе за имовину и имовински-правне послове у Улици Народног Фронта број 53.